Կոնստանտին Մանդրիչենկո

Կոնստանտին Մանդրիչենկո (, ), մոլդովացի ֆուտբոլիստ։ Ներկայումս «Դինամո-Ավտո» ակումբի կիսապաշտպանն է։

Կարիերա 
Կոնստանտին Մանդրիչենկոն «Շերիֆ» ֆուտբոլային ակումբի սան է։ Իր պրոֆեսիոնալ կարիերան սկսել է հենց այս ակումբում 2008 թվականին։ Ընդհանուր առմամբ, «Շերիֆի» կազմում Մանդրիչենկոն հանդես է եկել մինչև 2010 թվականը և այդ ընթացքում մասնակցել է 19 հանդիպման և դարձել մեկ գոլի հեղինակ։ 2011 թվականին նա պայմանագիր է կնքել Երևանի «Միկա» հայկական ակումբի հետ։ «Միկայի» կազմում Կոնստանտին Մանդրիչենկոն հանդես է եկել մեկ մրցաշրջան և այդ ընթացքում մասնակցել է քսանհինգ հանդիպման ու դարձել չորս գոլի հեղինակ։ Մանդրիչենկոն հանդես է եկել նաև հայկական այլ ակումբներում, ինչպիսիք են՝ «Իմպուլս»-ը, «Ուլիսը»։

2012 թվականին նա վերադարձել է Մոլդովա և պայմանագիր է կնքել համանուն քաղաքի «Տիրասպոլ» ակումբի հետ։ «Տիրասպոլի» կազմում Մանդրիչենկոն մասնակցել է ընդամենը 4 հանդիպման և 2014 թվականին տեղափոխվել է Տիրասպոլի մեկ այլ ակումբ՝ «Դինամո-Ավտո»։ 2015 թվականին նա պայմանագիր է կնքել Ուզբեկստանի Սամարղանդի «Դինամոյի» հետ։ Նույն թվականին վերադարձել է Մոլդովա և տեղափոխվել «Դինամո-Ավտո»։

Ձեռքբերումներ 
 «Շերիֆ»
  Մոլդովայի չեմպիոն - 2008/2009, 2009/2010
  Մոլդովայի գավաթակիր - 2008/2009, 2009/2010
  Չեմպիոնների համագործակցության գավաթակիր - 2009

 «Տիրասպոլ»
  Մոլդովայի գավաթակիր - 2012/2013
  Մոլդովայի ազգային դիվիզոնի բրոնզե մեդալակիր - 2012/2013

 «Միկա»
  Հայաստանի գավաթակիր - 2011

 «Իմպուլս»
  Հայաստանի գավաթի խաղարկության եզրափակչի մասնակից - 2012

Ծանոթագրություններ

Արտաքին հղումներ 
 
 Կոնստանտին Մանդրիչենկոյի էջը championat.com կայքում